A síkvízi számokban a 2003-as síkvízi kajak-kenu világbajnokságon és a 2004-es nyílt európa-bajnokságon lehetett indulási jogot szerezni, illetve a nemzetközi szövetség versenyszámonként 2-2 szabadkártyát biztosított. Szlalomban a 2003-as augsburgi vb-n, majd az athéni világ-kupán tudták kivívni a versenyzők az olimpiai szereplés lehetőségét. A maradék helyekről a nemzetközi szövetség döntött.